NaiveNeuron/SloPal huggingface dataset:
Danko, Andrej, predseda NR SR (2017-09-06):
Prosím, prezentujme sa a hlasujme. (Hlasovanie.) Prítomných 135 poslancov, za 124, proti 2, zdržali sa 9. Konštatujem, že sme uvedený návrh schválili. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 492/2009 Z. z. o platobných službách (tlač 621), bod 11 schváleného programu. Dávam slovo spravodajkyni, ktorú určil navrhnutý gestorský výbor pre financie a rozpočet, Irén Sárközy, aby hlasovanie uviedla. (Hlasovanie o vládnom návrhu zákona, ktorým sa mení a dopĺňa zákon č. 492/2009 Z. z. o platobných službách a o zmene a doplnení niektorých zákonov v znení neskorších predpisov , tlač 621.)
Grausová, Natália, poslankyňa NR SR (2017-02-02):
... si od extrémistu, vojnového štváča a zahraničného agenta Dostála vyprosím nálepkovanie fašizmu, že sme fašistická strana. Keď je niekto fašista, tak je to on, pretože na začiatku parlamentnej schôdze úvodnej prišiel so židovskou hviezdou, čiže propagoval fašizmus. Chápem, že zahraničný agent Dostál... (potlesk), že zahraničný agent Dostál hovorí tak, ako mu to kážu jeho chlebodarcovia, len nerozumiem tým druhým, ktorí nie sú za to platení, nerozumiem tým, ktorí nie sú zahraničnými agentami, nerozumiem, ako rozmýšľajú. Bolo by spravodlivé, aby všetci tí, čo podporujú tieto akcie, vysielanie našich vojakov, aby išli v prípade nejakého konfliktu, ale aj teraz, aby oni a ich príbuzní išli do prvých línií a neposielali tam nevinných ľudí. A okrem toho chcela by som vidieť, ako by sa zachoval vojnový štváč Dostál, keby v prípade konfliktu nám naši tí dobrí spojenci poslali deky a nejaké krabičky Ibalginu. Ďakujem. Pretože nie je napísané, v prístupovej zmluve o NATO nie je uvedené, akou formou sa má pomáhať. Vďaka.
Blanár, Juraj, podpredseda NR SR (2023-06-22):
Toľko pán poslanec Mičovský s prednesom svojich interpelácií, ktoré, ešte raz ho upozorňujem, musí aj odovzdať písomne. Dávam teraz možnosť prihlásiť sa ústne do bodu interpelácie, kto má záujem, páni poslanci, pani poslankyne. Konštatujem, že nikto. Chcem sa spýtať prítomných pánov poverených ministrov, či má niekto z nich záujem odpovedať na vznesené interpelácie, ktoré teraz odzneli. Ak áno, tak nech sa páči, pán minister zdravotníctva. Chcem však upozorniť pána ministra, že odpoveď, ktorá teraz odznie, nenahradzuje písomnú odpoveď, ktorú je potrebné tak či tak doručiť pánovi poslancovi Mičovskému. Nech sa páči, pán minister zdravotníctva, máte slovo.
Hrnčiar, Andrej, podpredseda NR SR (2018-10-24):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. O slovo požiadal navrhovateľ. Nech sa páči, pán poslanec Galek.
Šimečka, Michal, podpredseda NR SR (2024-01-12):
Ďakujem pekne. Pán poslanec Prostredník. Prosím.
Jahnátek, Ľubomír, minister pôdohospodárstva a rozvoja vidieka SR (2012-10-25):
Ďakujem pekne za slovo. Ja som si veľmi pozorne vypočul každý príspevok a musím konštatovať, že bez rozdielu na politickú príslušnosť mnohí poslanci, a teda väčšina tých poslancov pochopila, o čom ten zákon je. My sme nikdy netvrdili, že tento zákon vyrieši zvýšený podiel slovenských potravín, tento zákon rieši obchodné vzťahy medzi dodávateľom a odberateľom. Čiže to je celý zmysel tohto zákona. Samozrejme, na to, aby sme vyriešili problém slovenských potravín, musíme dať ďalšie zákony, musí urobiť vláda ďalšie opatrenia spolu s ministerstvom pôdohospodárstva, ale odštartovávame proces, kde skutočne chceme ten podiel 80 % slovenských potravín dosiahnuť. Ja by som sa z tej rozpravy vyjadril len k dvom diskutujúcim, a to je pán Chren, bohužiaľ, nie je tu. Musím povedať, že pán Chren znovu, keď nemá argumenty uráža dôstojnosť iných politikov – obyčajne vždy, ako aj dneska, premiéra Roberta Fica. Chcem pánovi Chrenovi odkázať, že keď chce mať politickú budúcnosť, mal by sa trošku spamätať a mal by vystúpiť z tej politickej žumpy, lebo už je dneska až po uši tam namočený. Keď chce byť dôveryhodným politikom, mal by sa začať aj dôveryhodne správať. (Potlesk.) Druhá poznámka je na adresu pána poslanca Galka, škoda, že tu nie je. Skutočne ukázal sa ako bývalý vedúci predajne, pozná terminológiu, ale obsahovo prázdne. Ja som vlastne nerozumel z toho, čo chce povedať. Jedinému, čomu som rozumel v jeho vyjadrení je Mrkvička sem, Mrkvička tam. To bolo jediné, čo ma zaujalo, takže som sa rozhodol a poprosil som kolegov, aby mi dali jednu mrkvičku a ja mu tú mrkvičku teraz darujem, aby vedel vlastne, o čom rozprával. Takže svoj záver vystúpenia ukončím tým, že odovzdám na stôl, kde pán Galko sedí, jednu mrkvu, aby vôbec vedel o čom rozpráva. Ďakujem. (Potlesk.)
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-05-19):
Mám odpovedať v ženskom či v mužskom rode? (Reakcia predsedajúceho.) Ďakujem, skúsim za seba odpovedať. Vážený pán poslanec, každý potenciálny investor, ktorý sa rozhoduje pre áno alebo nie pre zásadné dlhodobé rozhodnutie s výraznou mierou rizika a hlavne v rámci stredoeurópskeho regiónu berie aj do úvahy tzv. legálne benefity, to všetko čo je možné vnímať ako výhodu na základe aj platného práva, ale aj rozhodnutí, ktoré môže urobiť štátna správa alebo samospráva. Pri rozhodovaní o poskytnutí investičnej pomoci pre spoločnosť Honeywell Turbo, spol. s r. o., si treba uvedomiť, že ide o prvú významnú investíciu v týchto rokoch v Prešovskom kraji. Pri posudzovaní regionálneho prínosu práve tohto investičného zámeru bol analyzovaný rozsiahly súbor faktov s dôrazom na špecifiká tohto regiónu. Vychádzalo sa predovšetkým z vysokej miery nezamestnanosti a z vplyvu investičného zámeru práve na tento región. Vďaka konkrétnemu projektu bude v regióne Prešovského kraja s vysokou mierou nezamestnanosti vytvorených 446 pracovných miest, pričom výška investičnej pomoci na jedného pracovníka je nižšia ako pri iných podporených projektoch. Spomeniem napr. KIA Motors Slovakia, spol. s r. o., alebo spoločnosť SAMSUNG Electronics. A spomeniem ich ako veľmi silné príklady, ktoré sú už dnes aj mimo Slovenska veľmi známe, pretože posunuli vnímanie a hospodárske výsledky nielen regiónov, ale celej našej krajiny. No a toto je dosiahnuté bez ďalších nárokov na inú regionálnu pomoc a zároveň na inú podporu financovanú z verejných zdrojov. Chcem vás ubezpečiť, že jednou z najdôležitejších priorít vlády Slovenskej republiky v súčasnosti je podpora tvorby pracovných miest najmä v regiónoch, ktoré majú dlhodobo vysokú mieru nezamestnanosti. Aj preto ministerstvo hospodárstva v súčasnosti pripravuje nové pravidlá pre investičnú pomoc, ktoré pre potencionálnych investorov do týchto regiónov jasne definujú výšku pomoci, ktorú pri vytváraní nových pracovných miest môžu očakávať. Ďakujem pekne.
P. Hrušovský, predseda NR SR: (2005-02-08):
M. Abelovský, poslanec: Takže budeme spoločne hlasovať o bodoch  2, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 23... (Hlasy v pléne.) Ja som iné navrhol.
Ďuriš Nicholsonová, Lucia, podpredsedníčka NR SR (2017-03-21):
Pán poslanec Heger, nach sa páči.
F. Mikloško, poslanec: (2003-09-10):
To prvé, čo by som vám asi vytkol, že ste pomenovali problémy, ktoré všetci poznáme, ale nemal som pocit, že by ste v jednej jedinej veci ukázali, kadiaľ by bolo treba ísť. Hovoríte o tom, že odchádzajú lekári húfne do cudziny, to všetci vieme. Ale čo by ste robili vy, keby ste boli vo vláde a mali tieto veci na starosti? Je dôvodom to, že máme tri medicínske školy na Slovensku na taký trh, ako je päť a pol miliónové Slovensko, alebo čo je dôvod? Pomenujte ho. Hovoríte, že Akreditačná komisia je taká, že je závislá od politického zamerania. Počujem prvýkrát takéto dosť ostré vyjadrenie na adresu Akreditačnej komisie, ale v poriadku, veď, samozrejme, každá vláda ju vymenúva podľa svojho videnia. Ale pýtam sa, veď Akreditačná komisia je zložená z akademických pracovníkov, ktorí majú zaručenú akademickú slobodu na vysokých školách a inde, koho je to potom vina? Týchto akademicky nezávislých pracovníkov, že sa dali do služieb nejakého politického zoskupenia, alebo politikov? Vlastne jediný problém, ktorý ste pomenovali, sú peniaze. Pán rektor, ale veď to každý vie. Veď keby boli peniaze pre zdravotníctvo, boli by sme inde. Keby boli peniaze v obciach, už obce majú všetky kanalizácie a sme malé Švajčiarsko. No proste tie peniaze nie sú jednoducho. Povedať, že dať viac peňazí, áno, dávame najmenej a tu treba robiť tlak na vládu. Pretože keby sme to porovnali len so Slovinskom, tak sme úplne smiešni. Ale nevidel som veľa konkrétnych východísk, ktoré by riešili ten problém, o ktorom sme si všetci vedomí a v ktorom sa po uši nachádzame. Ďakujem.
Hrnčiar, Andrej, podpredseda NR SR (2018-02-14):
Vyhlasujem všeobecnú rozpravu za skončenú a prerušujem rokovanie o tomto bode programu. Nasleduje prvé čítanie o návrhu poslancov Mariana Kotlebu, Milana Uhríka a Martina Beluského na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Návrh ústavného zákona je uverejnený ako tlač 802, návrh na jeho pridelenie na prerokovanie výborom je v rozhodnutí č. 823. Dávam slovo poslancovi Milanovi Uhríkovi, aby návrh ústavného zákona uviedol. (Rokovanie o návrhu poslancov Národnej rady Slovenskej republiky Mariana Kotlebu, Milana Uhríka a Martina Beluského na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 802.)
S. Janiš, poslanec: (2009-10-21):
Pán minister, v pohode ste mohli predložiť na budúci rok štátny záverečný účet, kde by ste boli skonštatovali aj výšku deficitu, aj výšku príjmov, aj výšku výdajov, kde by ste špecifikovali aj nárast dlhov, ktoré budú platiť naše deti a naši vnuci a vnučky. Toto ste všetko mohli urobiť v štátnom záverečnom účte, a nie v tzv. novele zákona o štátnom rozpočte. Pán minister, ešte raz. Rozpočet sa prijíma na to, aby sa podľa neho správali občania, aby sa podľa neho správal štát. Rozpočet sa neprijíma na to, aby sme skonštatovali to, že ste si míňali nad pomery, že ste si užívali a míňali. A rozpočet sa neprijíma do minulosti, pán minister. Toto, čo predkladáte, je účet občanom Slovenskej republiky, účet slovenským rodinám. Toto je účet všetkým nezamestnaným, ktorí trpia krízou. Toto je účet za vaše bačovanie. Ten účet je veľmi, veľmi smutný.
Figeľ, Ján, podpredseda NR SR (2013-10-17):
Ďalším prihláseným do rozpravy je Igor Hraško. Nech sa páči.
F. Mikloško, poslanec: (2008-12-02):
Druhá vec. Zaujímalo by ma, či sú aj zástupcovia Rusínov v tej Panslovanskej únii. Hovorím to preto, že pred krátkym časom Rusíni kodifikovali prvýkrát vo svojich dejinách svoj jazyk a Slovenská republika uznala tento kodifikovaný jazyk, čím dostali možnosť mať dvojité názvy v obciach a poprípade aj na iných miestach, aj vo svojom rusínskom jazyku. Pamätáme sa, že zo strany Ukrajiny bola vyslovená veľká nevôľa, ktorá trvá dlhší čas, aby sme teda príp. od toho ustúpili. Čiže chcem len povedať, že voči Rusínom sa Slovenská republika zachovala naprosto veľkoryso, čo je správne, nech majú Rusíni svoj jazyk. Ale tretia otázka. Keby ste mi mohli povedať, keď sa tak opierate tak o tú Panslovanskú úniu,  ako je to v učebniciach, povedzme, v ukrajinských, teda tuná v ukrajinčine a v rusínčine, ako sa tam spomínajú tieto názvy, ako je to tam riešené, lebo to je takisto, aj keď počtom nie ten istý problém, ale veľmi približný problém ideovo. Keby ste mi to mohli vysvetliť.
Mamojka, Mojmír, poslanec NR SR (2014-11-10):
Ďakujem za slovo, pani predsedajúca. Pán kolega, vy ste isto jeden z tých, ktorý privítal koniec politickej i vlastníckej plurality v roku 1990. Súhlasím, že vznik konkurenčného liberálneho prostredia je podmienkou toho, že zákazník, náš pán, že funguje korektnosť, že ustupuje korupcia, súhlasím. Ako môžete povedať taký nezmysel, že musím pri akceptácii akéhokoľvek kúpnopredajného vzťahu vnímať alebo skúmať tú vlastnícku štruktúru? Ústava prijala v deväťdesiatom roku princíp a správny princíp, že nemáte druhy, formy a typy vlastníctva, máte len vlastnícke subjekty vymenované v ústave. Právnická osoba, štát a fyzická osoba. Všetky sú korektne a správne rovnocenné. 99 % subjektov, právnických osôb máte podnikateľské subjekty vrátane akciových spoločností, kde máte akcie na doručiteľa. Legálne, právne anonymné. To znamená, ako ja môžem vylúčiť v rozpore s princípom rovnosti v ústave a základnými princípmi pluralizmu a konkurencie určitý typ právnickej osoby? To ja môžem obchodovať a komunikovať len s niekým, kto má trebárs akcie na meno? Však akciová spoločnosť je legálny právny subjekt, legálny. Takže viete, skúmať, hrabať sa vo vlastníckej štruktúre len preto, aby nedošlo k nejakému korupčnému jednaniu, na to sú iné systémy a iné páky. Okrem toho, keď hovoríte o politickej kultúre, rád to počujem, ale keď som počul tie výrazy „čvarga“ a „organizovaná skupina, zločinecká skupina“, veď to je hrozné. Verba movent, exempla trahunt: Slová hovoria, príklady tiahnu. Všetci sa musia učiť vrátane vás, tie pojmy a tie výrazy, ktoré tu odzneli, to nie je štvrtá, to je piata cenová skupina. Toľko.
Jurinová, Erika, podpredsedníčka NR SR (2015-07-03):
S reakciou na faktické poznámky pán podpredseda Národnej rady Číž.
Osuský, Peter, poslanec NR SR (2020-04-02):
Ďakujem pekne. Pán poslanec Fico, povedali ste za desať minút istú znôšku poloprávd, keď nehovorím, že lží, ale poloprávd o histórii 2. svetovej vojny. Niečo tu už zaznelo. Tie hrdinské obete začínali hrdinským bojom proti Poľsku z druhej strany a potom strieľaním poľských dôstojníkov v Katyni. Takže keď sme u tých hrdinských bojov a oslobodenia, treba povedať, že tesne za šíkmi statočných vojakov Červenej armády kráčali jednotky NKVD a SMERŠ-u a odvliekali ľudí zo slovenského oslobodeného územia do GULAG-ov, a nebolo ich päť, ani desať, ani dvadsať. Takže toľkoto k tej slobode, ktorá prišla z východu. Potom k tým dvojitým štandardom. Bolo dojemné, ako ste sa za rečníckym pultom dožadovali kľudu a aby na vás nekričali. Neviem, či ste tu nesedeli, keď sa ozýval z vašich lavíc hurhaj ako zo zverinca, keď vystupoval poslanec Šefčík. Nemali ste uši so sebou? Ja som počul aj jedno, aj druhé a musím povedať, že sa naša polovica parlamentu chovala podstatne slušnejšie k vášmu vystúpeniu, ako to, čoho sa dožadujete vy. A potom ďalší bod. Pokiaľ vy hovoríte o kádrovaní, tak ja vám znova a znova celej vašej partii pripomínam, ako ste kádrovali Ľubomíra Galka napriek dohodám. Takže ste poslední, ktorí sa môžte dožadovať nejakých štandardov! (Reakcie z pléna.) Ja napríklad nemám problém, že predsedom môjho výboru, v ktorom som, je pán poslanec Blanár. Je ním aj vďaka môjmu hlasu a nemám s tým nijaký problém. Tak láskavo ale nedožadujte sa niečoho, čo ste sami absolútne s prehľadom porušovali. Porušujete správanie sa v sále, porušujete dohody o tom, že opozícia v podobe Galka mala mať miesto a teraz láskavo plačete, akí sme my neféroví. Kto sial vietor, žne búrku! (Reakcie z pléna. Potlesk.)
Grendel, Gábor, podpredseda NR SR (2020-03-24):
Pán spravodajca, chcete sa vyjadriť? Nech sa páči.
Kollár, Boris, predseda NR SR (2022-05-10):
Otváram rozpravu v rámci tohto čítania. Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru
Štarchoň, Peter, poslanec NR SR (2018-10-24):
Pán predsedajúci, prosím o opravu hlasovania pri bode č. 51, tlač 1160, chcel som hlasovať za.
V. Veteška, podpredseda NR SR: (2004-10-21):
Teraz dávam slovo spravodajkyni, ktorú určil navrhnutý gestorský výbor pre sociálne veci a bývanie, pani poslankyni Kláre Sárközy.
Laššáková, Jana, podpredsedníčka NR SR (2012-12-17):
Na vystúpenie pána poslanca nie je žiadna faktická poznámka. Teraz dávam slovo ďalšiemu prihlásenému do rozpravy pánovi poslancovi Kadúcovi. Nech sa páči.
Pellegrini, Peter, poslanec NR SR (2021-06-30):
Ďakujem pekne, pán predseda. Pani poslankyňa, veľmi pekne ďakujem, že si opäť vrátila tú diskusiu k meritu veci, že si opäť pripomenula všetkým nielen v tejto sále, ale aj všetkým, ktorí nás sledujú, o čom vlastne dnešná schôdza je. Že to nie je o bývalej vládnej koalícii, že to nie je o veciach, ktoré sa stali pred dvoma, troma, štyrmi, piatimi rokmi, ale že hovoríme o veciach, ktoré sa tu udiali za posledný rok aj štvrť, o veciach, ktoré sa tu udiali za posledný rok aj štvrť pod vedením Igora Matoviča v jeho prvej a teraz aj v druhej vláde. A naozaj som veľmi rád, že si veľmi kultivovaným spôsobom, veľmi kľudne s uvedením všetkých argumentov popísala, prečo bola táto dnešná schôdza zvolaná a prečo je nevyhnutné naozaj vysloviť tomu pánovi, ktorý dnes sedí na druhom najdôležitejšom mieste vo vláde, nedôveru. Naozaj ešte raz pekne ďakujem za tvoje vystúpenie.
Buček, Jozef, poslanec NR SR (2016-09-20):
Ďakujem. Teraz budeme hlasovať o bode 17 spoločnej správy s odporúčaním schváliť, avšak upozorňujem, že som podal pozmeňujúci návrh, ktorý komplexnejšie upravuje túto problematiku. Prosím, dajte hlasovať.
Žiga, Peter, podpredseda NR SR (2024-01-08):
Na vaše vystúpenie evidujem 14 faktických poznámok. Ako prvý pán poslanec Lackovič.
Blaha Ľuboš, podpredseda NR SR (2023-12-13):
Poprosím, najskôr návrh na hlasovanie a potom odôvodnenie. Ďakujem pekne. Nech sa páči.
Ďuriš Nicholsonová, Lucia, podpredsedníčka NR SR (2019-05-13):
S reakciou na faktické poznámky, pán poslanec Zelník.
Blanár, Juraj, podpredseda NR SR (2022-12-08):
Pán poslanec Štefan Kuffa.
Grendel, Gábor, poslanec NR SR (2019-12-05):
Ďakujem za slovo. Musím povedať, že za tie štyri roky som nezažil takú mimoriadnu schôdzu, na ktorej by sa neprihlásili do rozpravy ľudia, ktorí sú podpísaní pod návrh na zvolanie mimoriadnej schôdze, alebo ľudia, ktorí zahlasovali za otvorenie takejto schôdze. Jediné moje logické vysvetlenie je, že všetci títo ľudia sú si vedomí toho, že uznesenie, ktoré sem predložili, je v skutočnosti zdrap papiera, že to uznesenie nemá žiadnu právnu záväznosť, že Národná banka to môže rovno hodiť do koša. Alebo keď chce, tak môže to zlato doviesť bez problémov aj zajtra bez tohto uznesenia Národnej rady. A druhá poznámka, nerozumiem tomu, prečo ste sa rozhodli s takýmto návrhom prísť teraz? Brexit nie je žiadna novinka. Takí Maďari napríklad rozhodli o dovezení zlata z Británie už v marci v roku 2018. A čo sa deje teraz? Prečo práve teraz? V tomto prípade jediné moje logické vysvetlenie je, že ste nechceli riskovať rozkradnutie tohto zlata, kým ste boli pri moci, a teraz, keď už viete, že idete do opozície, tak ste sa rozhodli, že už bude to zlato v bezpečí na Slovensku, už nie je problém ho doviesť domov.
Bugár, Béla, podpredseda NR SR (2018-10-22):
Nech sa páči. Nie, nie je záujem. Takže ďakujem veľmi pekne. Vyhlasujem, teda prerušujem rokovanie o tomto bode programu. Teraz by sme mali pokračovať ďalším bodom prvým čítaním o návrhu poslancov Mariana Kotlebu, Natálie Grausovej, Stanislava Drobného a Jána Moru na vydanie zákona, ktorým sa mení a dopĺňa zákon č. 311/2001 Z. z. Zákonník práce, tlač 1145. Návrh by mala uviesť pani poslankyňa Grausová. Vraj už je na ceste teda pani poslankyňa Shahzad, ktorá by potom zastúpila pani poslankyňu Nehézovú ako spravodajkyňu. Takže nech sa páči, pani poslankyňa Grausová, zatiaľ uveďte tento návrh. (Rokovanie o návrhu poslancov Národnej rady Slovenskej republiky Mariana Kotlebu, Natálie Grausovej, Stanislava Drobného a Jána Moru na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 1145.)
J. Valocký, poslanec: (2008-09-11):
Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v Legislatívnych pravidlách. Predložený návrh zákona obsahuje Doložku zlučiteľnosti s právom EÚ. Návrh je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Návrh zákona bude mať dopad na štátny rozpočet v sume asi 13,5 mil. Sk. Nevyžiada si však žiadne zvýšené nároky na rozpočty obcí a rozpočty vyšších územných celkov. Návrh zákona počíta so zvýšením počtu zamestnancov v Štátnom ústave pre kontrolu liečiv. Vychádzajúc z oprávnení, ktoré pre mňa vyplývajú ako pre spravodajcu z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 727 z 22. augusta 2008 a podľa § 71 rokovacieho poriadku Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona Ústavnoprávny výbor Národnej rady prerokoval do 20. októbra a gestorský výbor do 21. októbra 2008. Ďakujem, otvorte, prosím, rozpravu, pán predsedajúci.
Zmajkovičová, Renáta, podpredsedníčka NR SR (2014-05-30):
O slovo požiadal pán minister, nech sa páči.
Hrnčiar, Andrej, podpredseda NR SR (2016-09-08):
Doplňujúca otázka. Pán poslanec Beblavý má doplňujúcu otázku.
Drábiková, Lucia, poslankyňa NR SR (2020-04-28):
Vážený predsedajúci, vážený pán minister, vážené kolegyne, vážení kolegovia, chcem podporiť Moniku Kaveckú a chcem naozaj vyjadriť veľké uznanie zdravotníckym pracovníkom, ktorí naozaj pracujú veľmi obetavo, pracujú vo veľmi zlých podmienkach, a som presvedčená v súlade s programovým vyhlásením vlády, že naozaj teraz je ten čas. Žiaľ, doteraz ako keby nebol, ale je čas na to, aby sme naozaj postavili zdravotnícky personál, hej, zdravotné sestry, pôrodné asistentky a všetky tieto profesie, ktoré Monika Kavecká už spomenula, aby sme ich postavili na to miesto, ktoré im naozaj náleží, a aby sme sa ako spoločnosť a my ako parlament, ako vláda, aby sme sa zhodli na tom, že títo ľudia si naozaj zaslúžia finančné ohodnotenie, ktoré bude primerané, aby nám títo zdravotnícki pracovníci nemuseli utekať do zahraničia alebo aby nemuseli pracovať pre farmaceutické firmy, pretože nedokážu uživiť svoje rodiny, ale aby sme im vytvorili také prostredie a také finančné zázemie, ktoré bude pre nich motivujúce a ktoré bude zároveň potom prínosné aj pre všetkých tých pacientov a klientov, ktorými sme aj my sami. Ďakujem.
Andreánsky, Ladislav, poslanec NR SR (2018-06-19):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Pellegrini, Peter, predseda NR SR (2015-06-25):
Ďakujem. Budeme teraz pokračovať v prvom čítaní o návrhu poslancov Jána Hudackého, Jána Figeľa, Pavla Zajaca a Jozefa Bobíka, ďakujem, na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov. Tlač je uvedená pod č. 1597, návrh na jeho pridelenie na prerokovanie výborom je v rozhodnutí č. 1614. Pán poslanec Hudacký, nech sa páči, máte slovo, aby ste návrh zákona uviedli. Pani poslankyňa Žitňanská sa potom pripraví ako spravodajkyňa. Nech sa páči, máte slovo. (Rokovanie o návrhu poslancov Národnej rady Slovenskej republiky Jána Hudackého, Jána Figeľa, Pavla Zajaca a Jozefa Bobíka na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov , tlač 1597.)
Bugár, Béla, podpredseda NR SR (2018-06-19):
Nech sa páči, prezentujme sa a hlasujme. (Hlasovanie.) Prítomných 134 poslancov, za 113, 13 proti a zdržalo sa 8 poslancov. Uznesenie sme schválili . Teraz prosím pána poslanca Kmeca, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach (tlač 1034). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov a ktorým sa menia a dopĺňajú niektoré zákony , tlač 1034.)
Sulík, Richard, predseda NR SR (2011-06-01):
Pán poslanec Petrák.
Zelník, Štefan, poslanec NR SR (2019-11-28):
Pán predsedajúci, prosím, zo záverov rokovania výboru nevyplynuli žiadne pozmeňujúce návrhy. Pristúpime k hlasovaniu o pozmeňujúcom návrhu pani poslankyne Antošovej. Dajte o ňom hlasovať.
Kollár, Boris, predseda NR SR (2021-12-02):
Ďakujem. Dávam slovo členke výboru pre financie a rozpočet pani poslankyni Anne Miernej, aby informovala Národnú radu o výsledku prerokovania návrhu vlády vo výbore. Nech sa páči pani poslankyňa, máte slovo.
Viskupič, Jozef, poslanec NR SR (2014-11-10):
Ja musím povedať, že well done, Martin, myslím si, že týmto veciam by si sa mal venovať aj častejšie v tých prejavoch. Pretože pomenovať ten reálny stav, okrem oportunistických neonormalizátorov by sme sa mali snažiť pomenovať ten stav spoločnosti, ktorý je. Niekto to pomenováva ako stav, ten noenormalizačný, ako konsolidačný. Lebo my zažívame v mnohých oblastiach takzvaný proces konsolidácie. Ten posledný brutálny proces konsolidácie nášho mediálneho sveta je jedným z prejavov toho, akým spôsobom sa uberá vedenie politiky a spoločenského života pod vedením takzvaného pragmatického cynizmu. Kedy, áno, prvky oportunistických cynikov a neonormalizátorov vsúvajú do celého politického diskurzu iba možný úžitok. Úžitok finančný, o tom sa bavíme na celej schôdzi, to sú korupčné praktiky, úžitok vplyvový, pretože je treba využiť všetky mechanizmy na získanie vplyvu a moci. No a táto, neviem, aká reflexia príde, tá filozofická, politologická a kto nazve tú dobu, ale je čas, aby sme zaoberali tým, že naozaj treba pomenovávať veci pravými menami. A ideologických neokomunistov si budeme vážiť omnoho viacej pri kaviarenských dišputách, lebo tam oni začínajú a končia, ako týchto ľudí, ktorí reálne ovplyvňujú životy ľudí v celej krajine a pracujú... (Prerušenie vystúpenia časomerom.)
Bublavý, Dušan, poslanec NR SR (2011-04-01):
Ďakujem za slovo. Pán poslanec Kaník, že tento zákon treba v miernom duchu upraviť v druhom čítaní, to je naivná predstava. Ja si dovolím prečítať správne delikty v § 7b. „(1) Správneho deliktu na úseku používania jazykov menšín sa dopustí orgán verejnej správy, ktorý v obci podľa § 2 ods. 1 a) neumožní občanovi republiky, ktorý je osobou patriacou k národnostnej menšine, komunikovať v ústnom a písomnom styku v jazyku menšiny alebo o takejto možnosti neinformuje, b) na požiadanie občana Slovenskej republiky, ktorý je osobou patriacou k národnostnej menšine, nevydá rovnopis rozhodnutia a rodný list, sobášny list alebo úmrtný aj v jazyku menšiny, c) nezabezpečí svoje označenie na budove, v ktorej sídli, alebo v texte rozhodnutí vydaných pri výkone verejnej správy v jazyku menšiny, vo svojej pôsobnosti aj v jazyku menšiny, d) neposkytne na požiadanie úradný formulár vydaný v rozsahu jej pôsobnosti aj v jazyku menšiny, g) nezabezpečí na požiadanie informáciu o všeobecne záväzných právnych predpisoch aj v jazyku menšiny, h) neposkytuje podpredsedovi vlády informáciu a písomné podklady.“ A v bode 4: „Ak úrad zistí porušenie povinnosti, ktorá je správnym deliktom podľa odseku 1 a 2 a ani po písomnom upozornení nedôjde ním určenej lehote k náprave zistených nedostatkov, môže úrad uložiť pokutu 50 až 2 500 eur. Na konanie o uložení pokuty sa vzťahuje všeobecný predpis o správnom konaní.“ Tak si myslím, že na takéto umiernenie toho zákona je potrebné celé prerobiť, tento zákon. To doporučujem určite.
Bugár, Béla, podpredseda NR SR (2010-08-06):
Ďalej v rozprave vystúpi pán poslanec Jarjabek. Pripraví sa pani poslankyňa Vaľová.
Grendel, Gábor, podpredseda NR SR (2022-10-04):
Tri faktické poznámky na vaše vystúpenie, pán poslanec. Končím možnosť prihlásiť sa s faktickými poznámkami. Ako prvý pán poslanec Jozef Valocký.
S. Janiš, poslanec: (2010-03-09):
A čo sa týka kľúčového zákona, ktorý tu predkladáte, aj malé deti v škole vedia, že ak si uložíte peniaze na dlhší termínovaný vklad, tak máte vyšší úrok, keď si to uložíte na bežný účet, tak máte nižší úrok. To značí, že na termínovanom vklade zarobíte viac. Iba Smer a pani ministerka vraví, že v 2. pilieri, na pol roka keď si to uložíte, zarobíte... (Vystúpenie prerušené časomerom.)
Bugár, Béla, podpredseda NR SR (2010-08-11):
Pán poslanec Brocka.
P. Hrušovský, predseda NR SR: (2005-10-26):
Ty choď, čo čakáš! Pán minister, poprosím vás, aby ste uviedli z poverenia vlády Slovenskej republiky vládny návrh zákona, ktorým sa mení a dopĺňa zákon o zdravotnom poistení a o zmene a doplnení zákona o poisťovníctve (tlač 1320), ktorý prerokúvame ako tlač 1320. Pán minister, máte slovo.
B. Bugár, podpredseda NR SR: (2005-02-08):
Otváram rozpravu a pýtam sa, či sa hlási niekto do rozpravy ústne, keďže som nedostal písomné prihlášky do rozpravy. Konštatujem, že nikto. Uzatváram možnosť prihlásiť sa do rozpravy. Vyhlasujem rozpravu za skončenú. A prerušujem rokovanie o tomto bode programu. Ďakujem, pán minister aj pán spravodajca. V rokovaní pokračujeme Správou o plnení úloh a súčasnom stave športu v Slovenskej republike a o pripravovaných opatreniach na skvalitnenie a sprehľadnenie finančných tokov a legislatívnych aktivít na zlepšenie podmienok pre mládežnícky, regionálny a vrcholový šport a šport pre všetkých (dopracovanie) , ktorú máte ako tlač 985. Správu uvedie pán minister školstva Martin Fronc. Nech sa páči, pán minister, máte slovo.
Suja, Miroslav, poslanec NR SR (2021-02-25):
Výborne.
Šedivcová, Viera, poslankyňa NR SR (2013-09-04):
Ja si dovolím zareagovať na tú časť kolegovho vystúpenia, kde hovorí, že riešenia musia byť cielené, premyslené a systémové. Ja tieto kroky naozaj považujem za systémové, ale nemyslím si, že je to len o Rómoch, pretože kolega Pollák určite týmto svojím vystúpením nezíska nejaké sympatie Rómov, ale týka sa to aj majoritnej spoločnosti. Pretože sami vieme, že mnoho našich občanov, ktorí poberajú dávky v hmotnej núdzi, pracujú načierno. A títo budú musieť teraz legálne pracovať na tých aktivačných prácach, alebo robiť dobrovoľnícku činnosť. Takže som rada, že máme tento zákon na stole, a ja ho určite podporím.
Viskupič, Jozef, poslanec NR SR (2016-04-19):
Ďakujem. Zatiaľ z rečníkov teda najstručnejšie vystúpenie. Ale predsa len, keďže máme možnosť sa po písomne prihlásených prihlásiť aj ústne, mňa by zaujímalo, keď už si si dal, pán poslanec, takú prácu, že vznikol 20-stranový elaborát na programové vyhlásenie vlády, že aj váš pohľad na jednotlivé tie kapitoly. Pretože dlhodobo vysvetľujeme aj spoločnosti, že koalícia vzniká za niečo, a ešte v tých parlamentných siločiarach sa deje opozícia, ktorá je takpovediac odsúdená voličom na nejakú spoluprácu. Čiže myslím si, že nájdeme, predpokladám, nejaké prieniky, a keď sa dostaneme k tomu z môjho pohľadu dosť dôležitému komentáru k programovému vyhláseniu vlády aj po jednotlivých tých rezortoch, tak možno z toho externého pohľadu, keďže niektorí sme tu šesť rokov, niektorí noví a tí štandardní sa proti nám vymedzujú zrovna týmto slovkom, ktoré tak isto nemá obsah, lebo rád by som vedel, čo tá štandardnosť našich štandardných strán znamená, tak ten 20-stranový dokument, ktorý si vypracoval pre potreby komentára programového vyhlásenia vlády, by možno zohral pozitívnu úlohu ako východisko do debaty.
Číž, Miroslav, podpredseda NR SR (2015-12-08):
Hrubo porušujete rokovací poriadok...
B. Bugár, podpredseda NR SR: (2002-02-08):
J. Klemens, poslanec: Vážený pán predsedajúci, vážení kolegovia. Návrh poslanca Národnej rady Slovenskej republiky pána Petra Muránskeho je odôvodnený sociálnymi potrebami výstavby rodinných domov, bytových domov, ale i ekonomickým rozvojom príslušných regiónov. Poľnohospodársky pôdny fond je chránený zákonom Slovenskej národnej rady č. 307/1992 Zb. o ochrane poľnohospodárskeho pôdneho fondu. Zákon vo svojich ustanoveniach určuje vlastníkovi pozemku využívať ho na to, na čo je určený, v súlade s prírodnými podmienkami v danom území. Zákon umožňuje použitie poľnohospodárskej pôdy na nepoľnohospodárske účely, čo sa posudzuje pri návrhoch územno-plánovacej dokumentácie, územno-plánovacích podkladov a návrhov pozemkových úprav. Tieto dokumenty musia byť pred schválením odsúhlasené orgánom ochrany poľnohospodárskeho pôdneho fondu. Tento súhlas je z hľadiska použitia poľnohospodárskej pôdy na nepoľnohospodárske účely záväzný. Predmetným návrhom sa sleduje, aby sa záväzný charakter tohoto súhlasu zmenil na odporúčací. S navrhovanou zmenou nie je možné zásadne súhlasiť z toho dôvodu, že navrhovaná úprava by oslabila kontrolu nad nakladaním s poľnohospodárskym pôdnym fondom, čo by mohlo viesť k živelnosti záberov i v lokalitách najkvalitnejšej poľnohospodárskej pôdy. Podľa platnej právnej úpravy nie je potrebné rozhodnutie orgánu ochrany poľnohospodárskeho pôdneho fondu o odňatí poľnohospodárskeho pôdneho fondu, ak sa poľnohospodárska pôda nachádza v zastavanom území obce alebo ak ide o poľnohospodársku pôdu určenú na výstavbu poľnohospodárskych usadlostí. V týchto prípadoch stavebné povolenie nahrádza rozhodnutie o odňatí poľnohospodárskeho pôdneho fondu. Návrh rozširuje okruh prípadov, keď stavebné povolenie nahrádza súhlas orgánu ochrany poľnohospodárskeho pôdneho fondu aj na výstavbu bytov, rodinných domov, bytových domov, vrátane nevyhnutnej dopravnej technickej a občianskej vybavenosti. Ani s týmto návrhom nie je možné súhlasiť, pretože vo svojej podstate vytvára bezbrehú možnosť vylúčenia orgánov ochrany poľnohospodárskeho pôdneho fondu z rozhodovania o odňatí poľnohospodárskej pôdy z poľnohospodárskeho pôdneho fondu, čím narúša a spochybňuje základný princíp zákona č. 307/1992 Zb. a vytvára precedens pre ďalšie požiadavky v iných záujmových oblastiach. S prihliadnutím na uvedené predkladám návrh v súlade s § 73 ods. 3 písm. b) zákona o rokovacom poriadku Národnej rady Slovenskej republiky nepokračovať v rokovaní o návrhu zákona, ktorý predložil pán poslanec Muránsky. Ďakujem.
Viskupič, Marián, poslanec NR SR (2022-12-06):
Ďakujem pekne. Tak máme to tu znovu. Klasický modus operandi pána ministra, klasické vydieranie. Buď bude po mojom, alebo nebude nijak. Stovky miliónov boli a sú vynakladané neefektívne, niečo spomenula práve Janka Cigániková. Ja len pripomeniem, 300 mil. sme tiež dneska našli pre samosprávy, plošné testovanie, očkovacia lotéria v minulosti. Šesť miliárd ideme teraz vynaložiť na energetickú pomoc, to inak je 1,5 hodnota celej jadrovej elektrárne Mochovce, tak obrovské peniaze sú to. A potom je tu odvetvie, ktoré najviac trpelo počas covidu, odvetvie, ktoré to má ťažké aj teraz, keď je inflácia, odvetvie, ktoré zamestnáva tisíce ľudí, a odvetvie, ktoré volá dva roky o pomoc, a vy im, pán minister, hovoríte, že máte pre nich pomoc, ktorá pre nich nič nerieši. Dovolím si ešte prečítať samotné stanovisko sektora: V kombinácii s inflačnou krízou a šetrením domácností predpokladáme začiatkom budúceho roka ešte vyšší pokles návštevnosti než bežne. Preto je viac než pravdepodobné, že nízke tržby a niekoľkonásobne vyššie náklady na energie donútia podniky k dočasnému zatváraniu svojich prevádzok práve počas prvých mesiacov budúceho roka. Pre drvivú väčšinu prevádzok tak pomoc nebude účinná, pretože neovplyvní zmenu spotrebiteľského správania v podobe rastúcej návštevnosti gastropodnikov a ich tržieb. Pomoc prostredníctvom zníženej sadzby DPH je totiž pre prevádzky pomocou iba v prípade, že majú obraty. Pokiaľ to poslanci NR SR a politickí predstavitelia vládnych strán myslia s pomocou gastrosektoru skutočne úprimne a pomoc má byť aj skutočne účinná, je nevyhnutné termín predĺžiť tak, aby zahŕňal obdobie letných mesiacov. Tie sú preukázateľne hlavnou sezónou pre takmer všetky reštauračné zariadenia. Toľko hovorí samotný gastrosektor. Ďakujem.
Rafaj, Rafael, poslanec NR SR (2010-10-19):
Ďakujem. Aj ja zdieľam podobný názor, že sme tu mali prezentovaný predovšetkým subjektívny postoj alebo subjektívne vnímanie, pretože aj strach je v podstate subjektívna emócia. Niekto má strach zo skúšky, niekto má strach z výšok, niekto sa bojí zubára, len nerozumiem naozaj jedinej priam endemickej fóbii, ktorá sa vyskytuje len na Slovensku, a to je fóbia zo štátneho jazyka. Tomu naozaj nerozumiem.
P. Hrušovský, poslanec: (2007-03-28):
Vedomí si tejto historickej zodpovednosti sme takto pristupovali zodpovedne aj v rozprave o jednotlivých návrhoch uznesení. Pozorne som počúval rozpravu po tom, ako som predniesol pozmeňujúci návrh, ako zazneli aj ďalšie pozmeňujúce návrhy a vedomý si svojej zodpovednosti, že vo vážnych veciach, ak naozaj ide aj tak, ako som povedal, o historické rozhodnutia, treba vedieť prijať aj veľké politické gestá. Vedomý si tejto zodpovednosti, pán podpredseda, sťahujem môj pozmeňujúci návrh po tom, ako z úst pani podpredsedníčky parlamentu a podpredsedníčky Slovenskej národnej strany Belousovovej, pána predsedu zahraničného výboru Zalu, ale aj predsedu poslaneckého klubu Slovenskej národnej strany zazneli vyjadrenia, že podporia pozmeňujúci návrh pána poslanca Mikloška, som pristúpil k tomuto rozhodnutiu. A nežiadam, aby sa o mojom pozmeňujúcom návrhu hlasovalo. Ďakujem.
Kozelová, Monika, poslankyňa NR SR (2022-10-20):
Marián, no bločková lotéria, ja s k nej vrátim, to naozaj bola veľkovýrobňa bonzákov, lebo v podstate šlo o to, že štát zadarmo cez ľudí, ktorí si mysleli, že ako bohvieako pomáhajú, tak v podstate bonzovali tých malých, hlavne tých malých, malých obchodníkov, ktorí dajme tomu nepoužívali pokladňu správne, tak ako bolo treba. Čo sa týka pomoci gastru, ja som za. Akákoľvek pomoc gastru v tomto momente je naozaj pre mňa prijateľná, samozrejme, pokiaľ nie je v rozpore s akýmkoľvek zákonom. A myslím si, že stačilo by elektronické pokladne preprogramovať, resp. zmeniť, zmeniť softvéry tak, aby vracali automaticky na účet, z ktorého platba prišla, aby automaticky vracali to, čo vracať majú. A ešte by som odporúčala kolegovi Mazurekovi, keď naskočí do idúceho vlaku, aby si najskôr pozrel, že do akého naskáče, naskakuje, a nech si najskôr prečíta... (Prerušenie vystúpenia predsedajúcim.)
Danko, Andrej, predseda NR SR (2019-05-15):
Ďakujem. Vyhlasujem všeobecnú rozpravu za skončenú. Chce sa k rozprave vyjadriť pani navrhovateľka? Chce sa vyjadriť pán spravodajca? Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Návrh zákona je uverejnený ako tlač 1474, návrh na jeho pridelenie na prerokovanie výborom je v rozhodnutí č. 1562. Dávam slovo poslankyni Veronike Remišovej, aby za skupinu poslancov návrh zákona uviedla.
V. Matejička, poslanec: (2007-10-23):
Národná rada Slovenskej republiky uznesením č. 489 z 12. septembra 2007 pridelila vládny návrh zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov a o zmene a doplnení niektorých zákonov na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre obranu a bezpečnosť ako gestorskému. Výbory prerokovali predmetný návrh zákona v stanovenej lehote. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbor Národnej rady Slovenskej republiky pre sociálne veci a bývanie o vládnom návrhu zákona nerokoval, lebo nebol uznášaniaschopný. Ostatné výbory Národnej rady Slovenskej republiky, ktoré rokovali o uvedenom vládnom návrhu zákona, súhlasili s vládnym návrhom zákona a odporučili Národnej rade Slovenskej republiky  návrh zákona schváliť s pripomienkami uvedenými v časti III spoločnej správy. Gestorský výbor odporúča o pozmeňujúcich a doplňujúcich návrhoch hlasovať takto: o bodoch 1 až 30, 32 až 40  hlasovať spoločne a tieto schváliť. O bode 31 hlasovať samostatne a tento neschváliť. Gestorský výbor na základe stanovísk výborov k vládnemu návrhu zákona odporúča Národnej rade Slovenskej republiky predmetný vládny návrh zákona  schváliť. Spoločná správa výborov Národnej rady Slovenskej republiky k vládnemu návrhu zákona, ktorým sa mení a dopĺňa predmetný zákon, bola schválená uznesením Výboru Národnej rady Slovenskej republiky pre obranu a bezpečnosť  č. 92 na svojej 25. schôdzi. Prosím, pani predsedajúca, otvorte rozpravu k tomuto bodu.
Žiga, Peter, minister hospodárstva SR (2016-10-11):
Ďakujem pekne. Vážená pani predsedajúca, vážené panie poslankyne, vážení páni poslanci, návrh zákona predkladám s cieľom vytvoriť právny rámec na podporu malého a stredného podnikania. Návrh zákona upravuje pôsobnosť ministerstva hospodárstva pri poskytovaní podpory v oblasti malého a stredného podnikania, definuje oblasti a formy podpory, spôsob poskytovania podpory, zavádza nové inovatívne formy nepriamej podpory a súčasne umožňuje vykonávanie testu vplyvom právnych predpisov na malé a stredné podnikanie, tzv. SME test, pričom uplatňuje európske zásady rozvoja malého a stredného podnikania zakotvené v agende Európskej únie, konkrétne v tzv. Small Business Act, to je zákon o malých a stredných podnikoch, či ako v dokumente Akčný plán pre podnikanie do roku 2020. Prijatie tohto návrhu zákona vychádza z ustanovení programového vyhlásenia vlády a zároveň sa ním plní kritérium z pohľadu ex ante kondicionality, t. j. podmienky čerpania štrukturálnych fondov pre oblasť malého a stredného podnikania v rámci programovacieho obdobia 2014 až 2020. Vládny návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi, medzinárodnými zmluvami a inými medzinárodnými dokumentmi, ktorými je Slovenská republika viazaná, a s právom Európskej únie. Vážená pani predsedajúca, ďakujem pekne, skončil som.
Šimečka, Michal, podpredseda NR SR (2024-01-11):
Ďakujem. Pán poslanec Hellebrandt.
Pleštinská, Zita, poslankyňa NR SR (2021-09-21):
Ďakujem, pán predsedajúci. Som veľmi vďačná za tento návrh zákona, ktorým k menej rozvinutým okresom bude patriť po schválení tohto zákona aj okres Stará Ľubovňa. Vytváranie pracovných príležitostí musí byť našou hlavnou prioritou. Ľudia, ktorí žijú v našom okrese, chodia za prácou do zahraničia, čo má negatívny dopad hlavne na rodiny detí, ktoré v mnohých prípadoch vychovávajú starí rodičia. Napríklad z mojej obce Chmeľnica, v ktorej starostujem, z 995 obyvateľov takmer 300 pracuje v zahraničí. Okres Stará Ľubovňa je postihnutý odchodom mladej a vzdelanej pracovnej sily a nedostatkom investícií a podnikateľských aktivít. Spolu s kolegom Michalom Šipošom sme cítili skrivodlivosť, preto sme veľmi intenzívne bojovali za zaradenie okresu Stará Ľubovňa do menej rozvinutých regiónov. Som veľmi rada, že sa nám to podarilo. Zásluhu máš na tom aj ty, moja kolegyňa Janka Majorová Garstková zo susedného okresu Kežmarok. Patrí ti naša vďaka. Aj v okrese Stará Ľubovňa rovnako potrebujeme reálne nástroje, ktoré budú znižovať regionálne rozdiely, zvyšovať konkurencieschopnosť v našom regióne a tým aj kvalitu života obyvateľov, ktorí v nich žijú. Potrebujeme vytvoriť pracovné príležitosti, aby ľudia z okresu nemuseli chodiť za prácou do zahraničia. Verím, že pri podávaní projektov budú odstránené byrokratické a administratívne prekážky a žiadosti budú jednoduché, bez zbytočných príloh, rovnako výber projektov bude transparentný. Ďakujem pekne.
Bugár, Béla, podpredseda NR SR (2010-10-13):
Vážené panie poslankyne, vážení páni poslanci, budeme pokračovať v popoludňajšom rokovaní druhého dňa 7. schôdze, a to návrhom uznesenia Národnej rady Slovenskej republiky, ktorým Národná rada požiada Najvyšší kontrolný úrad Slovenskej republiky o vykonanie kontroly . Návrh uznesenia vám bol teda rozdaný. Teraz dávam slovo predsedovi Národnej rady Richardovi Sulíkovi a prosím ho, aby daný návrh uznesenia uviedol. Nech sa páči, pán predseda.
Grendel, Gábor, podpredseda NR SR (2021-05-05):
Prezentujme sa a hlasujme. (Hlasovanie.) Prítomných 132 poslancov, za 85, proti 7, zdržalo sa 39, nehlasoval 1 poslanec. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie.
Jurinová, Erika, podpredsedníčka NR SR (2015-09-23):
Pán poslanec Viskupič.
Hrnčiar, Andrej, podpredseda NR SR (2017-06-16):
Takže do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie je tomu tak. Končím možnosť nahlásiť sa do rozpravy. O slovo požiadal pán navrhovateľ, nech sa páči.
Šipoš, Michal, poslanec NR SR (2024-09-26):
Ďakujem pekne za vystúpenie, Igor. Myslím si, že veľmi dobre, jasne pomenované veci, samozrejme tak, ako to ty vieš, tvrdo, samozrejme, že niektorých to zdvíha zo stoličky, ako tu pána Ľuptáka, ktorý, veľmi ťažko sa mu to počúva, ale fakty sú jednoznačné. Fakty neprekrútite, kolegovia z vládnej koalície. Vy, pán minister Kamenický, spolu s Robertom Ficom si myslíte, že budete ľudí donekonečna klamať a budete vytvárať ten dojem, že všetko zlé sa tu urobilo za roky 2020 a 2023. Ale už nemáte ani štipku odvahy hovoriť o tom, čo tu bolo pred rokom 2020. Vy ste neprišli do politiky v roku 2023, pán Kamenický. Vy ste tu boli aj pred rokom 2020. A toto treba ľuďom povedať. Toto treba ľuďom hovoriť. V akom stave ste zanechali verejné financie v roku 2020. Tak ako to povedal Igor Matovič, je to, sú to tvrdé dáta Eurostatu. Zanechali ste v roku 2020 najhoršie verejné financie, čo sa týka dlhu a zadlžovania v rámci celej Európskej únie. Toto je pravda. A nemáte ani odvahu to tu povedať a priznať, že keď ste boli vo vláde, za tých 12 rokov ste rozkradli Slovensko, zadlžili Slovensko a teraz sa tu chcete priživovať na tom, že v období 2020 – 2023 tu boli obrovské krízy, kde vláda Igora Matoviča musela zachraňovať ľudské životy, pán Ľupták. Zachraňovať ľudské životy! Tak si tu nevymýšľajte a hovorte o vrahoch, o tých, ktorí hovorili, že rúška dole, ktorí tu zvolávali protesty, vaši koaliční partneri a ľudia, starí ľudia zomierali potom, lebo sa nakazili covidom. Si vyprosím, aby ste hovorili o vrahovi Igorovi Matovičovi, ktorý tu zachraňoval ľudské životy. Naštudujte si to. Naštudujte si to! Lebo veľmi ťažko so... (Prerušenie vystúpenia časomerom.)
T. Cabaj, podpredseda NR SR: (2009-10-21):
S faktickými poznámkami chcú reagovať pán poslanec Janiš, pán poslanec Halecký. Končím možnosť prihlásiť sa s faktickou poznámkou. Slovo má pán predseda klubu Stanislav Janiš.
Laurenčík, Milan, podpredseda NR SR (2022-03-22):
Na faktické poznámky bude reagovať pán poslanec Radovan Kazda, nech sa páči.
P. Hrušovský, predseda NR SR: (2003-01-14):
Pán predseda poslaneckého klubu a predseda politickej strany.
Hrnčiar, Andrej, podpredseda NR SR (2018-05-24):
Reakcia na faktické – pán poslanec Simon.